Farca

„Farca“ () – rusiškas avantiūristinis, kriminalinis serialas, kurio debiutas įvyko 2015 metais. „Farcovka“ – arba kitaip „for sale“, viskas pardavimui. 1950–1980 metais Sovietų Sąjungoje paplitęs reiškinys, kai verteivos ėmėsi sukti bizniuką ir pardavimui tiko bet kas: padirbinėjo ikonas, iš užsienio turistų kaulijo drabužių, užsiėmė valiutos keitimu. O už tokias veikas, pagal galiojusius įstatymus, grėsė ilgi įkalinimo metai ir net sušaudymas. Milicija kovojo su tokio tipo prekeiviais, o jie vis sugalvodavo eilę būdų, kaip būtų galima prasimanyti pinigų.

Siužetas 
Kostia Germanovas prasilošė kortomis 5 tūkstančius rublių ir tokiu būdu tapo skolingas banditams. O vieni banditai, perka kitų skolas ir ji išauga iki 15 tūkstančių. Kai ateina laikas atiduoti pinigus, jis tokios sumos neturi ir yra įspėjamas banditų. Įspėjimas, tai dūris peiliu. Tada su draugų pagalba (Andrėjaus, Boriso, Sanioko) tikisi prasimanyti lengvesnių pinigų ir užsiima „farcovka“.

Serijos 
1–2 serijos: 1961 metai, Maskva, Gagarino ir kosmoso užkariavimo epocha. Andrėjus- pradedantis rašytojas, kurį ką tik išspausdino „jaunystės“ žurnalas. Jis grįžta į gimtą miestą, kur susitinka su draugais ir įsitraukia į prekeivių gyvenimą. Vaikinai ieško būdų prasimanyti pinigų ir audringai gyvena. O tuo metu milicija gaudo valiutos perpardavinėtojus, ir kitus pardavėjus. Dabar keistai skamba visi kaltinimai, kad yra vagiama iš tautos, kad tai ne sovietinis gyvenimo modelis. Tuo tarpu jaunimas kaip įmanydamas stengiasi užsidirbti, o ne gyventi nuo algos iki algos.

3 serija: Draugai pardavinėja plokšteles su muzikiniais įrašais, uždirbinėja pinigus, kol kyla klausimas, kur juos laikyti.

4 serija: Metams prabėgus draugai užsiima kino aparatūros, videokamerų prekyba stambiu mastu.

5 serija: Vyrukai nori pas užsienio diplomatą nueiti ir pasiimti pinigus, tačiau tam reikia anglų kalbos žinių. Todėl nusiunčia merginą. Išgėręs užsienietis jėga pasinaudoja mergina. Didžiulė pinigų suma lieka nepaimta.

6 serija: Draugai nusprendžia nutraukti veiklą, o Nadios tėvas, kuris yra milicijos majoras Vostikovas, pareikalauja, kad Andrėjus parašytų prisipažinimą dėl nusikalstamos veikos.

7 serija: Draugai susirenka į garažą, kad pasidalintų pinigus, tačiau slėptuvė, pasirodo, tuščia. Įtariama, kad taip pasielgė Kostia.

8 serija: Majoras Vostikovas paleidžia Andrėjų, kad atliktų vieną darbelį.

Kūrėjai 
 Prodiuseriai – Aleksandras Cekalo (Александр Цекало), Aleksandras Kotas (Александр Котт), Ivanas Savochvalovas (Иван Самохвалов).
 Režisierius – Jegoras Baranovas (Егор Баранов).
 Scenaristai – Aleksandras Cekalo (Александр Цекало), Aleksandras Kotas (Александр Котт), Julija Idlis (Юлия Идлис).
 Operatorius – Eduardas Moškovičius (Эдуард Мошкович).

Aktoriai 
 Aktorius – serialo veikėjas
 Aleksandras Petrovas () – pradedantis rašytojas Andrėjus, vėliau apsukrus vertelga.
 Pilypas Gorenšteinas () – Borisas Celleris, Zinos brolis, įsimylėjęs Tanią.
 Maksimas Jemeljanovas () – Aleksandras Diominas, automechanikas, įsimylėjęs Nadią.
 Aleksėjus Vesiolkinas Jr. (Jaunesnysis) () – Kostia "Kastyl`" Germanovas, prasilošęs kortomis. Įsimylėjęs Ziną.
 Zoja Berber () – Nadia Vostrikova, aktorė, Andrėjaus draugė.
 Taisija Vilkova () – Zina Celler, Boriso sesuo, įsimylėjusi Andrėjų.
 Ieva Andrejevaitė () – Tatjana Nikolaeva, valiutinė prostitutė.
 Jevgenijus Styčkinas () – Maksimas "Pontas" Pontovas. Fotografas, o iš tikrųjų banditų autoritetas.
 Aleksėjus Serebriakovas () – majoras Vostrikovas, Nadios tėvas.
 Aleksandras Jacenko () – Sergėjus Zadorožnij (Serioža "Imam-ir-važiuojam"), taksistas, farcovščikų tarpininkas.

Išnašos

Nuorodos 
 IMDb duomenų bazė
 Serialo puslapis Pirmame kanale
 Serialo puslapis prodiuserinių kompanijoje „Sreda“
 Priežastys pasižiūrėti serialą „farca“
 kinopoisk.ru (apie serialą)

Rusijos televizijos serialai